Saya mau tau Plot dari Dream High 2. Jelaskan dalam bahasa melayu

"Dream High Musim 2" mengisahkan sekumpulan pelajar di Sekolah Tinggi Seni Kirin yang bercita-cita untuk menjadi bintang idola K-pop. Kumpulan pelajarnya adalah berbeza daripada musim yang pertama.

Dalam musim kedua ini, Sekolah Tinggi Seni Kirin telah diambil alih oleh Oz Entertainment disebabkan oleh masalah kewangan. Label rakaman itu kemudiannya menghantar bintang idola mereka ke sekolah itu bagi mengelakkan daripada dikenakan tindakan undang-undang yang memerlukan penghibur di bawah umur perlulah belajar dalam waktu yang ditetapkan. Persaingan kemudiannya bermula antara pelajar Sekolah Kirin dengan artis di bawah label Oz Entertainment.

Shin Hae-sung (Kang Sora) memasuki Sekolah Tinggi Seni Kirin dengan markah peperiksaan bertulis yang tinggi tetapi mempunyai markah prestasi yang rendah. Dia kemudiannya bertemu dengan rakan sekolahnya, Jin Yoo-jin (Jin-woon) dan JB, yang membuatnya sedar akan seronoknya muzik. Yoo-jin pada asalnya telah memasuki industri hiburan sebagai pelakon kanak-kanak tetapi telah menjadi pelajar yang bermasalah yang ingin menjadi bintang rock. Dia cuba untuk menyembuhkan kepedihan yang dihadapi olehnya disebabkan penceraian ibu bapanya melalui muzik. JB, ahli kumpulan muzik terkenal, Eden telah mula menyukai Hae-sung dimana mereka selalu dikejar oleh anti-peminat yang menyebabkan hubungan mereka lebih rumit.